
Cuvânt introductiv 


Ca şi marii lui tovarăşi de apostolat şi de gândire creştină, Sfântul loan Gură de 
Aur şi Sfântul Vasile cel mare, în Orient şi Sfântul Ambrozie şi Fericitul Augustin, 
în Occident, Sfântul Grigorie Teologul, celebrul autor al „Celor cinci cuvântări 
despre Dumnezeu, nu este cu nimic mat prejos de el pe terenul practic, în latura 
moral-socială a vieţii creştine, chiar dacă, în concret, nu a clădit o vasiliadă, de 
mărimea unui adevărat oraş, ori un spital constantinopolitan, acele neîntrecute 
realizări ale creştinismului, prin diorna şi neegalata lui forță interioară, pusă în 
slujba filantropiei şi asistenţei sociale. 


În slujba Dumnezeului social înviat şi prin credinţa cea strămutată în inspiraţia 
scrierilor sfinte, Sfântul Grigorie Teologul ca şi ceilalți mari Sfinți Părinți ai 
timpului său, a prezentat creştinismul ca pe un fapt de credinţă, ca pe o teologie şi 
în acelaşi timp şi ca pe un fapt de viaţă înaltă, ca pe o sumă a virtuţilor, ca pe 
morala neegalată. 


Ca şi pentru Sfântul loan Gură de Aur, spre exemplu şi pentru Sfântul Grigorie 
Teologul, creştinismul este o ştiinţă, o învăţătură a credinţei şi o învăţătură ori 
ştiinţă a virtuţii. 


Un creştin, o zidire creştină desăvârşită - se realizează numai prin armonia dintre 
aceste două însuşiri fundamentale ale creştinismului, numai prin împletirea lor 
reciprocă. Credinţa şi filosofia faptelor la Sfântul loan Gură de Aur, sunt unul şi 
acelaşi lucru cu teoria ori contemplarea şi viaţa morală la Sfântul Grigorie 
Teologul. Atât Vechiul, cât şi Noul Testament, spune el lăudând pe marele 
Atanasie, cuprind deopotrivă atât contemplarea Dumnezeirii, cât şi splendoara 
vieţii virtuoase şi le împletesc minunat pe amândouă cu un adevărat lanţ de aur... 
folosindu-se de viața morală ca de un călăuzitor către contemplarea lui Dumnezeu 
şi de aceasta ca de o pecete a vieţii morale. 


Mare temeinicitor critic în domeniul rațiunii pure, el este deopotrivă de mare şi în 
domeniul raţiunii practice. Criteriile raționale ale credinţei, pe care o ştie coro- 
borată de forţa interioară a Sfântului Duh, sunt însă o recunoaşte, absolut necesare, 
dar cum ele nu sunt la îndemâna oricărei înţelegeri, rămân mai de primă nevoie, în 
faptul creştinismului, criteriile practice, al căror corolar stă în iubirea faţă de 
Dumnezeu, o cale cu mult mai bună către adevăr, decât discuţiile şi contrazicerile 
raționale asupra naturii lui. Mai mult decât “doctori în cunoaşterea lui Dumnezeu”, 
creştinii sunt, pentru Sfântul Grigorie Teologul, „doctori în virtute”. 


Rămânând în ordinea practică, de unde, mai mult ca de oriunde se vede adevărata 
şi neîntrecuta putere şi dumnezeire a creştinismului, virtutea creştină care le 
însumează aici pe toate celelalte este iubirea lui Dumnezeu şi reflexul, corelata ei 
practică, iubirea faţă de aproapele, iubiri care cum obsearvă marii Sfinţi Părinţi, 
strălucesc pe cerul de aur al Sfintei Scripturi, ce fel soarele pe cerul material al 
existenţi fizice. 


Numele pe care şi-l vrea Dumnezeu, ca mai propriu, este cel de “iubire“ (| loan, 
IV, 16). Capul Legii şi al Profeţilor, cum spune Evanghelistul Matei XXII, 35), 
este iubirea. Şi nu este nimic mai absurd pentru un creştin, interpretează Sfântul 
nostru, ca să adore şi să se fălească cu Dumnezeul iubirii şi să se arate în acelaşi 
timp neuman şi vrăjmaş şi să ascundă lumina drumurilor vieţii creştine izoorâtâ din 
căldura şi din pacea iubirii lui Dumnezeu. Dumnezeu este iubire şi vrea să-l iubim, 
mai mult decât prin orice, prin iubirea dintre noi, pe care el Însuşi a pus-o drept 
lege a iubirii noastre față de el. 


Acest lucru este spus de Sfinţii Părinţi, în lumina Sfintei Evanghelii, cu o deosebită 
putere de constrângere, de credinţă chiar. Acest lucru este capul virtuţilor, acest 
lucru este temelia tuturor poruncilor lui Dumnezeu, căci prin iubirea față de 
Dumnezeu intră şi iubirea faţă de aproapele, spune Sfântul loan Gură de Aur. 


Acelaşi lucru este spus de Fer. Augustin, în cuvinte aproape identice: "Cel care 
iubeşte cu sfinţenie şi duhovniceşte pe aproapele său, pe cine iubeşte el în acesta, 
dacă nu pe Dumnezeu”? Şi “Unde este iubirea aproapelui, acolo este cu necesitate 
chiar şi iubirea lui Dumnezeu.” Şi tot mai limpede: “Dacă se socotește cu 
atenţiune, aceste două precepte sunt aşa de strâns legate între ele, încât nici iubirea 
lui Dumnezeu nu poate să existe în om, dacă nu-şi iubeşte aproapele şi nici iubirea 
aproapelui, dacă nu iubeşte pe Dumnezeu.” 


ŞI acelaşi lucru îl spune Sfântul Grigorie Teologul, într-un întreg tratat, cum se va 
vedea din traducerea de faţă, care pe lângă temeiurile naturale ale iubirii dintre noi, 
este cel mai frumos şi duios tratat despre iubirea aproapelui prin şi pentru iubirea 
lui Dumnezeu. 


Dar, ceea ce aduce îndeosebi şi cu un plus de căldură, Sfântul Grigorie Teologul, 
act, în acest concept creştin fundamentat al iubirii aproapelui, este pe de o parte, 
sublimul sacrificiului uman în jertfirea față de aproapele în nevoie şi suferinţă, în 
lumina sacrificiului divin al Mântuitorului, sacrificiu de iubire faţă de lume, pentru 
reînoirea omului căzut. Nici o religie din lume, ne lasă să înţelegem Sfântul 
Grigorie, nu a prezentat cândva pentru viaţa socială a lumii, o atât de sublimă 


cooperare între om şi Dumnezeu, pentru reînoirea omului prin sacrificiul iubirii 
divine faţă de el şi prin sacrificiul omului față de aproapele său. Prin această iubire 
față de aproapele, pentru şi prin iubirea lui Dumnezeu, spune Sfântul Grigorie, cu 
putere de imperativ categoric pentru mântuire. 


„ Reînoieşte-ţi întreaga viaţă, tot drumul de mers al traiului tău pământesc.” Pe de 
altă parte, în acelaşi concept exclusiv creştin al iubirii aproapelui, este subliniată, 
cu aceeaşi putere şi căldură de convingere, divina iconomie a suferinței omeneşti. 
Tocmai pentru o cât mai strânsă şi mai divină iubire între oameni, spune Sfântul 
Grigorie, a îngăduit Dumnezeu sărăcia şi suferinţele, nevoia şi suferinţa, cu toate 
lacrimile şi neajunsurile lor, sunt singurele care ne mai aduc aminte că suntem 
oameni şi că trebuie să fim solidari. Fără ele, ar dispare una dintre cele mai solide 
şi naturale legături din complexul natural - spiritual al umanităţii. Şi acest lucru îl 
cunoaşte până şi natura, care are în ea comiserarea “stabilită ca o lege“ esenţială. 


Sunt deci acestea rațiunile fundamentale pentru care adevărații, adică serioşii şi 
consecvențţii creştini, şi-au făcut şi îşi fac din iubirea cea nouă adusă de Hristos în 
lume, conducătoarea şi moderatoarea vieţii lor întregi. 


Şi aceste gânduri, cu care premergem traducerea lucrării “Despre iubirea de 
săraci”, fac bogăţia duhovnicească a Sfântului Grigorie Teologul, pe care bogăţie, 
unind-o cu averea sa proprie moştenită de la părinți şi lăsată, ca un exemplu 
concret al iubirii față de Dumnezeu, pentru folosinţa exclusivă a săracilor din 
sarcina Bisericii din Nazianz, o dă, în realitate, şi bogaţilor şi săracilor, pe unii 
făcându-i mai darnici şi mai iubitori față de Hristoşii suferitori, care bogaţi, “cât 
timp plutesc mânaţi de vânt prielnic, trebuie să întindă mâna la cei căzuţi pradă 
valurilor“ , iar pe alţii întremându-i în nevoi şi suferinţe prin umanitare alinări. 


În felul acesta, luptând pentru împământenirea nouei iubiri evanghelice, sub- 
stanţială în supremul sacrificiu al lui Dumnezeu pentru om şi al omului faţă de om, 
sub divina impulsie firească în el, alături de ceilalți mari luptători ai iubirii lui 
Dumnezeu, din secolul său, Sfântul Grigorie pune, în adevărata lui lumină şi pe 
adevărata şi originara lui cale de misiune “Apostolatul creştin” care alături de 
marele cuvânt al Sfântului şi întâi între Apostoli Pavel (1 Corinteni, III, 9), este 
“colaborare cu Dumnezeu”. 

Și această “colaborare” înţelegem din strădania comună a secolului al IV-lea 
creştin, este realizată întotdeauna când omul se găseşte curat alături de om, când se 
găseşte întocmai în alt om, în lumea întreagă şi cu totul la un loc în Dumnezeu, 


prin Hristos lisus, Dumnezeul iubirii şi nădejdulor noastre de aici şi de dincolo, din 
care şi prin care sunt toate şi căruia îi trebuiesc raportate şi aduse toate. 

1. O, bărbaţi şi cu noi împreună săraci, căci cu toţii suntem săraci şi ducem lipsă de 
harul dumnezeesc, deşi părem că ne întrecem unii pe alţii, cu mici măsuri 
măsurându-ne, primiţi-ne cuvântarea despre iubirea de săraci, nu cu sărăcie, ci cu 
râvnire sufletească, ca să vă îmbogăţiţi cu bogăţia din Împărăţia Cerurilor. Rugaţi- 
vă dar împreună cu mine ca să v-o procurăm şi noi cu îmbelşugare şi să vă hrănim 
sufletele cu cuvântarea şi să frângem la cei flămânzi pâinea duhovnicească, fie 
făcând să plouă hrană din cer, ca Moise acela din vremea de demult şi dăruindu-vă 
pâine îngerească , fie hrănind în pustie mii de oameni şi până la săturare, cu puţine 
pâini, cum a făcut mai pe urmă lisus, pânea cea adevărată şi izvorul vieţii celei 
adevărate. 


Nu este însă lucru chiar atât de uşor să găseşti între virtuţi pe cea care le întrece pe 
toate şi să-i dai aceleia privilegiul întâietăţii şi cununile victoriei, după cum nici 
într-o livadă toată înflorită şi plină de arome, nu este atât de uşor sâ găseşti pe cea, 
mai frumoasă şi mai binemirositoare floare, în timp ce care mai de care ţi-atrage 
după ca mirosul şi privirea şi te îndeamnă s-o culegi pe ea mai întâi. După 
socotința mea însă, spre a putea face o alegere între cele despre care am să vă 
vorbesc, aşa am să privesc lucrurile. 


2. Frumos lucru este credinţa, nădejdea şi iubirea, aceste trei virtuţi. Şi martor al 
credinţei este Abraam, care s-a făcut drept la Dumnezeu prin credință; martor al 
nădejdii este Enos, care cel dintâi a nădăjduit să cheme pe Domnul şi toţi drepții, 
care greu au pătimit din cauza nădejdii; martor al iubirii este dumnezeiescul 
Apostol, care a îndrăznit sâ vorbească ceva şi împotriva sa însuşi, din pricina lui 
Izrael, şi Dumnezeu însuşi, care se numeşte pe sineşi iubire. Frumos lucru este 
ospitalitatea şi martor al ei, între cei drepţi, este Lot sodomiteanul, sodomitean însă 
nu prin felul său de viaţă, iar între cei păcătoşi, martoră este desfrânata Raab, 
desfrânată însă nu din împingerea sufletului ei, care pentru iubirea-i față de străini, 
a fost şi lăudată şi mântuită. 


Frumos lucru este iubirea de fraţi şi martor al ei este lisus, care a suportat să fie 
chemat nu numai frate al nostru, dar şi să pătimească pentru noi. Frumos lucru este 
iubirea de oameni şi martor al ei este acelaşi lisus, care nu numai că a creat pe om 
pentru fapte bune şi a înjugat cu ţărâna sufletul călăuzitor către lucrurile cele mai 
frumoase şi agonisitor al celor de sus, ci s-a făcut până şi om pentru mântuirea 
noastră. Frumos lucru este îndelunga răbdare şi martor al ei este tot EI însuşi, când 
opreşte nu numai legiunile de îngeri contra celor răsculați asupra lui şi care-l 


tiranizau şi când nu numai că ceartă pe Petru care ridicase sabia, ci pune la locul ei 
urechea celui rănit. 


Și martor al îndelung răbdării este mai in urmă Ştefan, ucenicul lui Hristos, care s- 
a rugat pentru iertarea celor care-l băteau cu pietre. Frumos lucru este blândeţea şi 
martori aici sunt Moise şi David, care au mărturisit-o mai înainte de alţii şi 
învățătorul acestora, care nu se sfădeşte, nu strigă, nu-şi dă drumul glasului pe 
uliţe, nu se împotriveşte celor care-l duc; 


3. Frumos lucru este râvna şi martor al ei este Finees, care a străpuns cu sabia pe 
femeia madianită împreună cu israeliteanul, ca să ridice ruşinea dintre fiii lui Israel 
şi care şi-a tras numele din această dispoziţiune a sufletului său şi după el martori 
ai ei sunt cei care zic: «Râvnind am râvnit după Domnul» şi «Vă râvnesc cu râvna 
lui Dumnezeuy» şi «Râvna casei tale m-a mâncat pe mine» şi nu numai cu vorba 
spunând aceasta, ci şi simţindu-o în suflet. 


Frumos lucru este mucenicirea trupului şi de aceasta să te convingă Pavel, 
pedepsindu-se încă pe sineşi şi înspăimântând prin Israel pe cel care se bizuie pe ei 
însuşi şi dau frâu liber trupului, şi lisus însuşi, când posteşte şi când este ispitit şi 
învinge pe ispititor. Frumos lucru este rugăciunea şi privegherea şi să te convingă 
de aceasta Dumnezeu, când privegheazâ înainte de patimi şi când se roagă. Frumos 
lucru este curăţenia şi fecionia şi să te convingă Pavel, când pune legi pentru 
acestea şi când hotărăşte după dreptate în privinţa căsătoriei şi a necăsătoriei şi 
lisus însuşi, prin aceea că s-a născut din Fecioară, ca să cinstească şi naşterea şi să 
dea o deosebită preţuire fecioriei. Frumos lucru este înfrânarea şi să te convingă de 
aceasta David, când a pus stăpânire pe fântâna din Betleem, fără să bea, ci numai a 
vărsat Jos apă, nesuportând să-şi potolească suferirea de sete în sânge străin. 


4. Frumos lucru este pustia şi liniştea şi mă învaţă aceasta Carmelul lui Ilie, pustia 
lui loan, muntele lui lisus, în care îl vedem adesea ducându-se şi petrecând recules 
în tăcere. Frumos lucru este simplitatea vieţii şi mă învaţă aceasta Ilie, când se 
retrage să se odihnească la o văduvă , loan când umblă acoperit cu haină de peri de 
cămilă, Petru care se hrăneşte cu lupini de o para. Frumos lucru este smerenia şi 
multe şi pretutindeni sunt exemplele ei şi mai înainte de altele Mântuitorul şi 
Stăpânul tuturor, care nu numai că s-a smerit până la chip de rob nu numai că şi-a 
supus faţa la ruşinea scuipărilor şi s-a socotit ca cei nelegiuiți, el care curăţeşte 
lumea de păcat, dar care a spălat şi picioarele ucenicilor şi, în înfăţişare de rob. 


Frumos lucru este nedorirea de agoniseală şi dispreţuirea averilor şi martor al 
acestora este Zaheu şi Hristos însuşi: unul, când cu intrarea lui lisus la el, când a 


dăruit aproape toate roadele sale, iar celălalt când a pus desăvârşirea pentru 
bogatul acela în disprețul acestora. Şi ca să vorbesc mai pe scurt despre acestea, 
frumos lucru este contemplarea şi frumos lucru este făptuirea, una prin aceea că ne 
ridică din lumea de aici şi ne duce la Sfintele Sfinţilor şi ne întoarce mintea la ceea 
ce este înrudit cu ea, iar alta prin aceea că primeşte pe Hristos, slujindu-i şi 
dovedindu-i cu faptele iubirea. 


5. Fiecare dintre aceste virtuţi este o cale spre mântuire şi care duce hotărât la unul 
dintre sălaşurile veşnice şi fericite, fiindcă după cum deosebite sunt alegerile de 
viaţă, tot aşa şi lăcaşurile multe sunt la Dumnezeu, împărțite şi deosebite fiecăruia 
după a lui vrednicie. Şi unul să meargă pe calea cea dreaptă a unei virtuţi, iar altul 
pe cea a alteia, altul pe calea mai multora, altul pe cea a tuturor, dacă se poate, 
numai să meargă şi să dorească să înainteze mai departe şi să se ţină strâns pe 
urmele bunului nostru călăuzitor şi ducător pe drumul cel drept şi la lărgimea 
fericirii de dincolo, pe calea şi prin uşa cea strâmtă. Şi dacă trebuie să ne 
încredințăm spusei lui Pavel şi a lui Hristos însuşi, anume să socotim iubirea ca 
prima dintre porunci şi cea mai mare, ca una care este cap al legii şi profeților! O, 
puterea ei cea mai mare o aflu în iubirea săracilor şi în înduioşarea rărunchilor şi în 
suferirea împreună cu cei din aceeaşi plămadă cu noi. Căci prin nimic altceva nu 
se slujeşte aşa de desăvârşit lui Dumnezeu, ca prin mila faţă de aproapele, fiindcă 
nici nu este ceva mai propriu lui Dumnezeu decât aceasta, înaintea căruia merge 
mila şi adevărul, şi căruia trebuie să i se aducă mila mai înainte decât judecata, şi 
prin nimic altceva, mai mult ca prin iubirea de oameni, nu ni se dă în schimb 
iubirea de către cel care la rându-i ne-o măsoară după dreptate şi care pune mila 
în cântar drept greutate de măsurat. 


6. Se cade dar să ne deschidem inima faţă de toţi săracii şi faţă de aceia care, din 
oricare pricină, pătimesc greu, după porunca care ne poruncește să ne bucurăm cu 
cei care se bucură şi să plângem alături de cei care plâng. Şi cum oameni suntem şi 
noi, se cade ca mai întâi de toate să oferim oamenilor contribuţia benevolă 
izvorâtă din iubirea bunătăţii, fie că ar avea ei nevoie de ea din pricina văduviei, 
fie din cauza rămânerii fără părinţi, fie din cauza exilului, fie din cauza cruzimii 
stăpânilor, fie din cauza asprimii dregătorilor, fie din cauza lipsei de omenie a 
strângătorilor de biruri, fie din cauza crimelor fioroase ale tâlharilor, fie din cauza 
nesțiului de pradă al hoţilor, fie din cauza confiscării averii, fie din cauza 
naufragiului, căci toţi au o deopotrivă nevoie de mila noastră şi aşa se uită spre 
mâinile noastre, ca şi noi spre cele ale lui Dumnezeu, pentru cele de care am avea 
nevoie. Şi dintre aceştia, mai vrednici de milă sunt cei care suferă dureri venite 
peste ei fără vina lor, decât cei obişnuiţi cu nenorocirile şi, într-un mod cu totul 
deosebit, cei roşi de boala sfântă (lepra) şi mâncaţi până la cărnuri şi până la oase şi 


până la măduvă, cum este ameninţarea contra unora în Sfânta Scriptură, şi trădați 
de acest, josnic, umil şi necredincios trup, cu care, cum de m-am înjugat, nu ştiu şi 
cum sunt şi chip al lui Dumnezeu şi mă amestec şi cu ţărâna, trup care şi când este 
în plină sănătate se războieşte cu mine, iar când 1 se poartă război mă întristează, şi 
pe care îl iubesc ca pe un rob împreună cu mine şi de la care mă întorc ca de către 
un duşman şi de care fug ca de un tovarăş de sclavie şi de care mă ruşinez ca de 
către un moştenitor împreună cu mine; mă lupt din răsputeri să-l istovesc şi nu am 
de ce tovarăş să mă folosesc spre faptele cele mai bune, ca unul care ştiu pentru ce 
am fost făcut şi că trebuie să mă urc la Dumnezeu cu ajutorul faptelor. 


7. Sunt blând cu el ca cu un tovarăş şi n-am cum să fug de scularea-i asupră-mi, 
sau cum să nu cad de la Dumnezeu, împovărat ce sunt de grelele-i legături care mă 
târăsc în Jos, sau care mă ţin trântit la pământ, îmi este duşman binevoitor şi prieten 
întinzător de curse. O, ce ciudată împreunare şi, o, ciudată înstreinare! De lucrul de 
care mă tem îl îmbrăţişez şi de lucrul pe care-l strâng la piept cu iubire ca de 
mamă mă tem; mai înainte de a mă război cu el, mă împac şi mă despart de el mai 
înainte de a mă împăca cu el! Ce este această înţelepciune arătată faţă de mine? Şi 
ce este această mare taină? Sau cumva vrea prin aceasta Dumnezeu, devreme ce o 
parte suntem noi din el şi curgem de sus de la el, ca nu cumva, îngâmfându-ne din 
pricina acestei vrednicii şi înălțându-ne, să dispreţuim pe Ziditorul; ca în lupta şi 
războiul faţă de trup să privim întotdeauna către el şi ea neputinţa împreună 
înjugată cu noi să fie o înfrânare şi constrângere a vredniciei; ca să cunoaştem că în 
acelaşi timp suntem şi foarte mari şi foarte umili, pământeşti şi cereşti, vremelnici 
şi nemuritori, moştenitori ai luminii şi ai focului, adică ai întunericului, după partea 
din fiinţa noastră spre care ne vom apleca? Aceasta este deci raţiunea amestecării 
din fiinţa noastră şi tocmai pentru aceste pricini, cum sunt absolut convins, ca ori 
de câte ori ne vom îngâmfa din pricina chipului dumnezeiesc din noi, să ne smerim 
din pricina ţărânii din care suntem. 


Acestea să le filosofeze deci cel care vrea şi le vom filosofa şi noi împreună la o 
vreme mai potrivită. 


8. lar acum, fraţilor, privitor la ceea ce pornisem să vă vorbesc, foarte îndurerat de 
cărnurile şi de neputinţa mea în suferinţele altora, trebuie să avem grijă de trupul 
înrudit cu al nostru şi împreună cu noi sclav. Căci chiar dacă l-am şi acuzat ca pe 
un vrăjmaş, din pricina suferinţii, îl îmbrăţişez totuşi şi ca pe prieten, din pricina 
celui care ne-a legat împreună. Şi trebuie să purtăm grijă de trupurile semenilor şi 
sănătoşi şi istoviţi de aceeaşi boală, nu mai puţin de câtă poartă fiecare de trupul 
său propriu. Căci toţi una suntem în Domnul, fie bogat, fie sărac, fie rob, fie liber, 
fie sănătos, fie în suferință trupească şi fiindcă există un singur cap al tuturor, 


Hristos, din care sunt toate. Şi ceea ce sunt între ele mădularele trupului, aceea 
suntem fiecare pentru fiecare şi toți pentru toți. Aşadar, nu trebuie să fim 
nepăsători şi nici fără de grijă faţă de cei care au căzut mai înainte în neputinţa cea 
de obşte; şi nici să nu simţim mai multă mulţumire că ne sunt în bună sănătate 
trupurile, decât să plângem că ale fraţilor noştri se găsesc într-o stare amarnică, ci 
să socotim că este o singură tărie pentru corpurile şi sufletele noastre: iubirea 
milostivitoare faţă de ei. Să socotim dar lucrurile aşa. 


9. Pentru ceilalţi, un singur lucru numai este de plâns, cel al lipsei, pe care poate l- 
ar dezlega, fie timpul, fie străduința, fie vreun prieten, fie vreo rudă, fie vreo 
schimbare de vreme; pentru aceştia însă, sărăcia nu le este cu nimic mai mică, 
dacă nu chiar şi mai mare, cu cât pe lângă cărnuri, sunt lipsiţi de putinţa de a munci 
şi de a-şi veni singuri în ajutor pentru cele necesare vieţii şi întotdeauna le este mai 
mare frica neputinței, decât nădejdea însănătoşirii, încât prea puţină le rămâne 
încrederea în ajutorul de la nădejdie, care este singurul leac pentru cei căzuţi în 
nenorocire. Li se adaugă dar la sărăcie şi boala, un al doilea rău, şi anume răul cel 
mai năpraznic dintre rele şi cel mai greu de suportat şi cel mai la îndemână multora 
pentru blestemare. Şi li se mai adaugă un al treilea rău, acela că pentru cei mai 
mulți sunt socotiți că-i primejdios să te apropii de ei şi să-i priveşti, ci că trebuie să 
fugi de ei şi să te scârbeşti şl să te întorci, lucru care le este mai greu de suportat 
chiar decât boala, când se sunt şi urâţi din cauza nenorocirii. Şi nu fără de lacrimi 
suport suferinţa acestora şi mă tulbur la amintirea ei! O, de aţi suferi şi voi ca mine, 
ca prin lacrimi să scăpaţi de lacrimi! Şi ştiu că şi suferă dintre cei de față cei câţi 
sunt iubitori de Hristos şi de săraci şi care au milostivirea lui Dumnezeu şi de la 
Dumnezeu. Şi martori ai suferinţii sunteţi şi vol. 


10. În faţa ochilor ni se aşterne privelişte înspăimântătoare şi de plâns şi tuturor de 
necrezut, afară de cei care au văzut-o: oameni morţi şi în acelaşi timp vii, ciuntiți 
de cele mai multe părți ale trupului, aproape ne mai cunoscându-se nici cine au fost 
cândva şi nici de unde sunt, ci mai degrab nişte nenorocite rămăşiţe ale oamenilor 
ce au fost odinioară, declarând drept semne după care să poată fi cunoscuţi pe taţi 
şi pe maici şi pe fraţi şi locurile de unde sunt: sunt al lui cutare şi mama mea este 
cutare şi numele meu este cutare şi tu mi-erai cândva prieten şi cunoscut! Şi fac 
aceasta, căci nu pot fi recunoscuţi după trăsăturile lor de mai înainte, acum fiind 
oameni distruşi şi despuiaţi de averi, de rude, de prieteni, de trupuri înşişi, oameni 
care, singuri dintre toţi, au milă de ei înşişi şi care se urăsc deopotrivă, neştiind ce 
să-şi plângă mai întâi: mădularele trupului care acum nu mai sunt, sau pe cele care 
le mai rămân, pe cele câte mai înainte le-a măcinat boala, sau pe cele câte le-au mai 
rămas după boală, căci acelea au fost distruse în mod nenorocit, iar acestea au 
scăpat într-un mod şi mai nenorocit, acelea au dispărut mai înainte de mormânturi, 


iar pe acestea nu este cine să le dea îngropării, căci şi omul cel mai bun şi mai 
iubitor de oameni este cel mai nesimţitor de durere faţă de aceştia. Şi numai aici 
am uitat că suntem carne şi îmbrăcaţi cu trupul umilinţei şi atât de departe suntem 
de purtarea de grijă faţă de cei înrudiţi din fire cu noi, încât şi socotim fugirea de ei 
ca o păzire a trupurilor noastre. Şi de un om mort mai demult şi acela poate şi 
împuţit s-a apropiat cineva şi a suportat trupuri împuțite de animale necuvântătoare 
şi s-a sulftit plin de nămol, dar de aceştia fugim din răsputeri (O, ce neumanitate!), 
suportând aproape cu mare greutate că respirăm şi acelaşi aer cu ei. 


11. Ce este mai devotat decât un tată? Şi cine suferă pentru copilul ei mai mult ca o 
mamă? Dar li s-a încuiat până şi firea. Şi tatăl pe de o parte plânge, iar pe de alta 
alungă pe copilul lui însuşi, pe care l-a născut, pe care l-a crescut, pe care îl socotea 
că îl are drept singurul ochi al vieţii, pentru care a făcut multe şi deseori rugăciuni 
la Dumnezeu, parte de bunăvoie, parte tiranizat; şi mama îşi aduce aminte de 
durerile naşterii şi simte că i se sfâşie rărunchii de durere şi cu grea tânguire strigă 
la cer şi punându-l în faţă plânge ca pe un mort pe copilul ei viu, zicând, «copile 
nenorocit şi al unei mame vrednică de plâns, pe care amarnic l-am împărţit cu 
boala, copile de plâns, copile care nu te cunoşti, copile pe care te-am crescut pentru 
prăpăstu, pentru munţi şi pentru pustietăți, cu fiare sălbatice vei locui şi de 
acoperământ piatră-ţi va fi şi dintre oameni te vor vedea numai cei evlavios!!» Şi 
va glăsui încă şi aceste cuvinte jalnice ale lui lob: Căci la ce te-ai mai plămădit în 
pântecele maicii şi ai mai ieşit din el şi nu ai pierit pe dată, ca moartea să alerge 
împreună cu naşterea? De ce nu ai plecat mai înainte de vreme, mai înainte de a 
gusta din relele vieţii? De ce s-au mai împreunat genunchi pentru tine? La ce bun 
să mai sugi ţâţe, când aveai să trăieşti în nenorocire şi o viaţă mai rea decât 
moartea? Şi acestea le spune şi dă drumul la pâraie de lacrimi şi vrea să-l cuprindă 
cu braţele, nenorocita, dar se teme de cărnurile copilului ei ca de o vrăjmaşă. 


De tot norodul se fac strigări şi alungări, nu împotriva celor care nedreptăţesc, ci 
împotriva celor loviți de nenorocire. Şi pe criminal l-a sălăşluit acum careva şi pe 
desfrânat l-a făcut părtaş nu numai la acoperământ, dar şi la masă şi şi-a ales de 
tovarăş de viaţă pe jefuitorul de cele sfinte şi s-a aliat cu cei de la care a suferit 
vreun rău, dar de către suferinţa acestuia, care nu i-a pricinuit nici o întristare, s-a 
întors ca de către o crimă. Şi răutatea este mai omenită decât boala. Şi am 
îmbrățişat neumanitatea ca pe un lucru vrednic de omul liber, iar milostivirea am 
nesocotit-o, ca pe ceva ruşinos. 


12. Sunt alungaţi din oraşe, sunt alungaţi din case, din piaţă, de la adunări, de la 
drumuri, de la praznice, de la ospeţe (0, ce patimă!), însăşi de la apă; pentru ei nu 
curg, nici izvoarele comune pentru ceilalți oameni şi nici râurile nu sunt crezute că 


nu târăsc cu ele ceva din întinăciunea, lor; şi lucrul cel mai ciudat, îi alungăm, pe 
de o parte, ca pe nişte spurcăciuni, iar pe de alta îi întoarcem iarăşi la noi, ca pe 
unii care nu ne-au mâhnit cu nimic, nedându-le locuinţă, hrana necesară, îngrijire 
pentru răni, neacoperindu-le boala cu înveliş după putere. Din cauza aceasta, 
rătăcesc încoace şi încolo noapte şi zi, sărmani şi goi şi fără adăpost, arătându-şi 
boala, povestind cam erau odinioară, chemând cu glas tare într-ajutor pe Ziditor, 
folosindu-se unul de mădularele altuia în locul celor carele îi lipsesc, inventatori 
îndemânatici de cântece atrăgătoare de milă, cerşind o bucăţică de pâine, sau foarte 
puţină zeamă fiartă, sau vreo zdreanţă aspră de păr, acoperire a ruşinii, sau uşurare 
pentru răni. Şi amar cu ei este acesta, nu care le-a fost ajutor de ajuns la nevoie, ci 
cel care nu i-a îndepărtat cu răutate. 


Mulţi dintre ei nu fug de ruşine nici de la prazniciie obşteşti, ba din contră se 
îmbulzesc la ele împinşi de nevoie, la praznice de obşte şi sfinte, zic, pe care le-am 
stabilit pentru grija de suflete, sau când ne adunăm cu prilejul vreunei taine, sau 
când prăznuim pe mărturisitorii adevărului, ca celor cărora le cinstim nevoinţele să 
le urmăm şi evlavia. Şi, de o parte se ruşinează de oameni din cauza nenorocirii, 
oameni fiind şi ei, şi ar vrea să fie acoperiți de munţi, sau de prăpăstii, sau de 
păduri sau în sfârşit, de noapte şi de întuneric, iar pe de alta se aruncă totuşi în 
mijloc, ca o povară nemernică şi vrednică de plâns. Şi poate fac acest lucru şi după 
o chibzuinţă, anume ca să ne fie amintiri ale neputinței noastre şi ca să ne convingă 
să nu ne lipim, ca de ceva durabil, de nimic din cele de faţă şi văzute. ŞI se aruncă 
în mijlocul nostru, unii din dorinţa de a auzi glas omenesc, alţii din dorinţa de a 
vedea faţă omenească, alții ca să adune câteva merinde pentu viaţă, de la cei care 
trăiesc în desfătări, şi toţi la un loc, ca expunându-şi public tânguirile lor, să guste 
în felul acesta o alinare a suferinţii. 


13. Cine nu-şi simte inima sfâşiată de gemetele acestora, când desfăşoară la un loc 
concertul lor de văitări amarnice? Ce ureche suferă această auzire? Ce ochi încape 
priveliştea aceasta? Unii, pe de o parte, zac de-a valma, amarnic înjugaţi de boală, 
fiecare contribuind cn felul lui de nenorocire la înduplecarea milei şi îşi sunt unii 
altora o adăugare a suferinţei, vrednici de plâns din cauza boalei, mai vrednici de 
plâns din cauza suferirii împreună, iar jur împrejurul lor stă o privelişte amestecată 
de oameni care iau parte la durerea lor, dar pentru puţină vreme. Alţii, pe de altă 
parte, se tăvălesc la picioarele oameniior, în soare şi în pulbere; sunt împrejurări 
însă când îndură amarnic şi geruri cumplite şi ploi şi tulburări de vânturi, întru atât 
doar necălcându-i în picioare, întrucât avem oroare şi să ne atingem de ei. lar 
tânguirea cererilor lor se ia la întrecere ca cântarea melodiilor dinlăuntrnl Bisericii 
şi în faţa glasurilor tainice de aici se înalță un plânset vrednic de milă! La ce 
trebuie să infățişem întreaga lor nenorocire unor oameni adunaţi la prăznuire? 


Poate că v-aş mişca şi vouă plânsul, dacă v-aş înfăţişa cu de-amănuntul toată 
această tragedie şi suferinţa va învinge sărbătoarea. Căci zic deci acestea fiindcă nu 
pot încă să vă încredinţez că există cândva o mâhnire mai de cinste decât o plăcere 
şi o întristare mai de cinste decât o sărbătoare şi o lacrimă mai de laudă decât un 
râs nemernic. 


14. Acestea, şi altele şi mai de plâns decât cele ce am spus, le suferă deci aceşti 
oameni, care sunt frați ai noştri după Dumnezeu, chiar de nu aţi vrea voi, care sunt 
părtaşi cu noi ai aceleiaşi firi, care sunt lucraţi din acelaşi lut din care am fost creaţi 
întâi, care sunt alcătuiți la fel cu noi din nervi şi din oase, care sunt îmbrăcaţi cu 
piele şi carne la fel cu toţi, cum zice undeva dumnezeiescul Iov, filosofând în 
suferinţe şi dispreţuind partea noastră cea văzută şi care, mai ales, dacă trebuie să 
zic o vorbă şi mai mare, au şi primit deopotrivă cu noi chipul lui Dumnezeu şi 
poate îl şi păzesc mai bine decât noi, măcar că au trupurile distruse; care s-au 
îmbrăcat cu acelaşi Hristos, după omul cel lăuntric şi care au crezut împreună cu 
noi în aceeaşi arvună a Duhului; care sunt părtaşi cu noi la aceleaşi legi, cuvântări, 
Testamente, adunări, taine, nădejdi; pentru care a murit deopotrivă Hristos care 
ridică păcatul întregii lumi; care sunt împreună moştenitori ai vieţii de sus, deşi au 
căzut cu desăvârşire de la cea de jos; care s-au îngropat cu Hristos şi care înviază 
împreună cu el, dacă într-adevăr pătimesc împreună cu el, ca să fie şi slăviţi 
împreună cu el. 


Cap. 15. lar noi care am moştenit numele mare şi nou, pe care ni-l tragem de la 
Hristos, noi neamul cel sfânt, preoţia împărătească, poporul ales de Dumnezeu şi 
deosebit, râvnitor de fapte bune şi mântuitoare, ucenicii blândului şi de oameni 
iubitorului Hristos şi care a luat asupra sa neputinţele noastre şi, care s-a smerit pe 
sine până la amestecarea cu firea noastră pământească, care din pricina noastră s-a 
sărăcit cu trupul acesta şi cu cortul nostru pământesc şi care din pricina noastră a 
suferit dureri şi neputinţe, ca să ne îmbogăţim noi cu Dumnezeirea, noi care am 
primit un aşa de mare exemplu de îndurare şi de compătimire, ce vom cugeta deci 
despre acestea şi ce vom face la rândul nostru? Îi vom dispreţui, vom trece cu 
grabă pe lângă ei? Îi vom lăsa în părăsire ca pe nişte morţi, ca pe nişte oameni 
nelegiuiţi, ca pe cele mai rele dintre târâtoare şi dintre fiarele sălbatice? Nicidecum, 
fraților! Departe acestea de noi, care suntem oile lui Hristos, ale bunului Păstor, 
care întoarce la turmă oaia cea rătăcită, şi caută pe cea pierdută, şi însănătoşează pe 
cea bolnavă; şi departe şi de firea noastră omenească, care a pus milostivirea ca pe 
o lege, din egala noastră neputinţă învăţându-ne evlavia si iubirea de oameni. 


Cap. 16. Vor îndura deci ei, fără de adăpost, iar noi vom locui în case prea 
strălucitoare, împodobite cu tot felul de pietre şi sclipind orbitor de aur şi de argint 


şi de orânduirea mozaicurilor fine şi de multele feluri ale picturii de pe ele, de 
aceste amăgiri înşelătoare de ochi? Şi în unele vom locui, iar pe altele le vom clădi, 
pentru cine? Poate că nici pentru moştenitori dintr-ai noştri, ci pentru alții din afară 
şi străini de noi şi dintre aceştia poate că nici pentru cei care ne iubesc, ci pentru 
cei mai vrăjmaşi şi mai invidioşi, lucrul cel mai din urmă dintre rele! Şi ei vor 
tremura în haine aspre din păr de cămilă şi zdrenţuite, ba chiar nu vor avea poate 
îndeajuns nici din acestea, iar noi ne vom lăfăi în îmbrăcăminte moale şi care cade 
Jur împrejurul corpului şi în ţesături de in şi de mătase, străvezii ca aerul şi în unele 
ne vom arăta mai mult neruşinarea, decât buna noastră cuviinţă, (căci aşa numesc 
eu tot ce este de prisos şi zadarnic) iar altele ne vor sta la păstrare în cufere, grijă 
nefolositoare şi zadarnică, mâncare viermilor şi vremii care pe toate le destramă? 
Și ei nu vor avea din destul nici hrana necesară, (0, desfătare a mea şi o, grea 
suferinţă a acelora!) ci vor zăcea în faţa uşilor noastre secătuiți de puteri şi istoviţi 
de foame, neavând vlaga trupului nici măcar ca să cerşească, lipsiţi cum sunt de 
glasuri spre a se tângui, de mâini pentru ca să le întindă spre cerşire de îndurare, de 
picioare pentru ca să se apropie de cei înstăriți, de respirație pentru susținerea 
tânguirii, pe cel mai împovărător dintre rele socotindu-l cel mai uşor, mulțumind 
ochilor numai, că nu văd ruina lor. 


Cap. 17. Şi aşa sunt ei. lar noi vom sta, străluciți cu strălucire, culcaţi pe pat înalt şi 
sus aşezat şi pe aşternuturi de prisos şi neatinse şi supărându-ne dacă auzim glasul 
cererilor. Şi trebuie ca pardoseala să ne fie îmbălsămată cu miros de flori, adesea şi 
în afară de vreme, iar masa să ne fie stropită cu miruri, şi anume ca cele mai plăcnt 
mirositoare şi mai scumpe dintre miruri, ca şi mai mult să ne moleşim; şi mai 
trebuie ca să stea lângă noi robi, unii în podoabă şi în şir, cu părul despletit şi ca 
femeile şi îngrijiţi peste măsură cu raderea feţii, împodobiți mai mult decât se 
cuvine unor ochi pofticioşi; alții având pahare pe vârfurile degetelor, pe cât mai 
elegant posibil şi în acelaşi timp şi cu mai multă siguranţă; alții făcând cu 
îndemânare vânt cu ripidele deasupra capului şi răcorind cu adierile din mâini, 
mulțimea cărnurilor, şi cele ce urmează: ca masa să fie plină de cărnuri, în timp ce 
stihiile, aer, pământ, apă, ne dau cu îmbelşugare roadele lor; şi trebuie să ne 
îngreuiem cu dresurile bucătarilor şi ale puitorilor de mese şi ca întrecere să fie 
pentru toţi care cât mai mult să ne dezmierde nesățiosul şi nemulţumitorul nostru 
pântece, această povară grea şi începătoare a răutăţii, fiara cea mai nesăţioasă şi 
necredincioasă, care se nimiceşte odată cu mâncările care se nimicesc. Şi pentru 
săraci este multă şi săturarea de apă, iar pentru noi paharele de vin şi până la beţie, 
ba chiar dincolo de beţie, la cei care sunt mai neînfrânaţi; şi dintre vinuri, pe unul îl 
vom da la o parte, iar pe altul îl vom alege ca înzestrat cu miros plăcut, iar despre 
altul vom filosofa şi pagubă ne va fi dacă, alături de vinul din partea locului, nu va 
fi vreunul dintre cele numite străine, întocmai ca un tiran. Căci trebuie, fie să fim, 


fie să ne numim delicaţi şi mai cheltuitori decât cere nevoia, ca şi cum ne-am 
ruşina dacă nu ne-am numi răi şi robi ai pântecelui şi ai celor de sub pântece. 


Cap. 18. Ce sunt acestea, o, prieteni şi frați? Pentru ce bolim şi noi în sufletele 
noastre, de o boală cu mult mai rea decât a trupurilor? Cu cât pe una o ştiu în afară 
de voie, iar pe alta ca venind din voia noastră liberă; pe una că se sfârşeşte deodată 
cu viaţa aceasta, iar pe alta că ne întovărăşeşte după ce ne, vom muta de aici, pe 
una că este vrednică de milă, iar pe alta vrednică de ură, pentru cei care au minte. 
De ce nu venim în ajutor firii, cât avem vreme? De ce, cât timp suntem carne, nu 
îmbrăcăm smerenia cărnii? De ce ne desfătăm în nenorocirile fraţilor? Să nu dea 
Dumnezeu să mă îmbogăţesc, câtă vreme aceştia trăesc in lipsuri; nici să fiu 
sănătos, dacă nu voi veni în ajutor rănilor lor; nici să am hrană îndeajuns, nici 
îmbrăcăminte, nici să mă odihnesc sub acoperiş, dacă nu le voi întinde şi pâine şi 
dacă nu le voi da haină după puterea mea şi dacă nu îi voi odihni sub acoperişul 
meu. Trebuie dar sau să depunem totul în mâna lui Hristos, ca să-i urmăm mai 
sincer, luându-ne crucea, şi să zburăm uşori spre lumea de sus şi uşuraţi de povară, 
fără să fim traşi în jos de nimic şi în locul tuturor să dobândim pe Hristos, pentru 
smerenie înălțându-ne şi pentru sărăcie îmbogăţindu-ne; sau să împărţim cu Hristos 
agoniseala noastră, pentru ca într-un chip oarecare, prin faptul că este chivernisită 
aşa cum trebue şi este împărțită cu cei care nu au, să se sfințească şi agoniseala 
noastră. lar dacă aş şi semăna pentru mine numai aş semăna deci şi alţii vor mânca. 
Și ca să spun iarăşi cuvântul lui lov, «în loc de grâu să-mi răsară urzică, în loc de 
orz spini». Şi vânt arzător să cuprindă şi uragan să dărâme ostenelile mele, ca să 
mă trudesc în zadar. Şi dacă îmi voi clădi şi jitniţe, adunând comori din cele ale lui 
mamona şi lui mamona, chiar în această noapte să mi-se ceară sufletul, ca să dau 
socoteală de cele pe care le-am adunat cu răutate. 


Cap. 19. Nu ne vom înţelepţi cândva în sfârşit? Nu vom arunca cu totul nesimţirea 
în faţa durerii, ca să nu zic micimea de suflet? Nu ne vom gândi serios asupra 
lucrurilor lumeşti? Şi, văzând nenorocirile altora nu vom chibzui cum trebuie să fie 
lucrurile noastre? Căci nici un lucru omenesc nu este temeinic şi nici neted, nici 
îndeajuns lui-şi şi nici în aceeaşi stare stătător, ci parcă un fel de cerc al lucrurilor 
noastre ne aleargă în jur, aducând mereu alte schimbări, de multe ori într-o singură 
ZI, iar câteodată şi într-un singur ceas, şi mai degrab este de crezut adierilor de 
vânt nestătătoare şi urmelor corăbiei care străbate marea şi visurilor înșelătoare de 
noaptea, a căror fericire este puţină şi închipuirilor făcute de copii pe nisip, când se 
joacă, decât să credem în fericirea vieţii oamenilor. Înţelepţi sunt însă cei care, 
pentru că nu se încred în cele de faţă, îşi fac comoară viaţa de dincolo şi care, 
pentru nestatornicia şi schimbarea prosperității omeneşti, iubesc bunătatea care nu 
cade, pentru ca din trei, să câştige un lucru cu desăvârşire, anume: sau ca să nu 


ajungă vreodată în nefericire, fiindcă şi cu bunurile din această lume dăruieşte 
adesea Dumnezeu pe cei evlavioşi, prin bunătatea lui îndemnându-i la milostivirea 
faţă de alţii, sau ca să aibă îndrăznire în sine-şi către Dumnezeu, ca unii care 
pătimesc nu din cauza răutăţii lor, ci pentru vreo iconomie oarecare, sau în sfârşit, 
ca să ceară, ca pe o datorie, de la cei care trăiesc acum în îndestulare, iubirea de 
oameni, pe care au oferit-o şi ei celor din nevoi, atunci când, la rândul tor, trăiau şi 
ei în situaţii prielnice. 


Cap. 20. «Să nu se fălească, zice Scriptura, înțeleptul cu înţelepciunea lui şi nici 
bogatul cu bogăția lui şi nici cel puternic cu puterea lui» chiar de ar fi ajuns 
înțeleptul la vârful înţelepciunii, bogatul la vârful bogăției, puternicul la vârful 
puterii. 


ŞI eu voi adăuga şi cele ce urmează după acestea: să nu se fălească nici cel admirat 
cu slava sa, nici cel sănătos cu sănătatea lui, nici cel frumos cu chipul lui, nici cel 
tânăr cu tinereţea lui, nici cu vreun alt lucru din cele de laudă aici pe pământ să nu 
se fălească cel care se îngâmfă, dacă trebue s-o spun într-un cuvânt, ci numai cu 
acest lucru să se fălească cei care se făleşte aici jos, cu cunoaşterea şi cu căutarea 
lui Dumnezeu şi cu îndurerarea alături de cei în suferinţă şi cu punerea deoparte a 
vreunui lucru de folos pentru viaţa viitoare. Căci cele de pe pământ sunt curgătoare 
şi plăpânde şi, întocmai ca la jocul cu zaruri, aruncate şi mutate când la unii, când 
la alţii şi nici un lucru nu este atât de propriu al celui care-l are, încât să nu înce- 
teze de a mai fi, fie din cauza timpului, fie să nu se mute la alții, din cauza invidiei: 
cele de dincolo însă sunt statornice şi netrecătoare şi neîndepărtate de la noi 
vreodată, şi nici nu cad şi nici nu răstoarnă nădejdiile celor care au crezut în ele. 


Dar şi pentru motivul următor socotesc eu că nici un bun de aici de pe pământ nu 
este credincios oamenilor şi nici de lungă durată - şi dacă a fost ceva bine 
meşteşugit de Cuvântul creator şi de înţelepciunea care covârşeşte toată mintea, a 
fost ca să fim jucăria lucrurilor văzute, care când într-un chip, când într-altul, se 
mută şi în sinea lor şi mută şi pe alţii şi care se duc şi se învârtesc în sus şi în jos şi 
care pleacă şi fug de la noi mai înainte de a fi prinse - ca privind noi la 
nestatornicia şi la prefacerea lor, să tindem cu râvnă spre viaţa de dincolo. Căci ce 
am fi făcut, dacă ne-ar fi rămas statornică fericirea pământească, când deşi nu 
rămâne cu noi, ne-am legat aşa de mult de ea şi în aşa chip robindu-ne plăcerea şi 
înşelăciunea ei, încât să nu mai putem cugeta ceva mai bun şi mai înalt decât cele 
din lumea de faţă şi aceste lucruri petrecându-se cu noi când şi auzim şi credem că 
am fost făcuţi după chipul lui Dumnezeu, care este de sus şi care ne trage către EI? 


Cap. 21. «Cine este înţelept şi va înţelege acestea»? Cine va trece cu grabă pe 
lângă cele în grabă trecătoare? Cine se va alipi de cele care rămân? Cine va cugeta 
despre cele de față, ca despre lucruri care se duc de la noi? Cine va cugeta despre 
cele nădăjduite dincolo, ca despre lucruri statornice? Cine va deosebi între ele pe 
cele care sunt şi pe cele care par că sunt şi celor care sunt le va urma, iar pe cele 
care par că sunt le va desconsidera? Cine va deosebi între ele închipuirea şi 
adevărul? Cine va deosebi între ele cortul de Jos şi cetatea de sus? Cine va deosebi 
pribegia şi locuirea în casă? Cine va deosebi întunericul de lumină? Cine va 
deosebi nămolul adâncului de pământul cel sfânt? Cine va deosebi între ele carnea 
şi duhul? Cine va deosebi pe Dumnezeu şi pe stăpânitorul acestei lumi? Cine va 
deosebi umbra morţii şi viaţa cea veşnică? Cine va cumpăra cele de dincolo cu cele 
de aici? Cine va cumpăra cu bogăţia trecătoare bogăţia nedărâmată? Cine va 
cumpăra cu cele care se văd pe cele care nu se văd? 


Fericit este deci omul care, deosebind aceste lucruri între ele şi despărţindu-le cu 
tăierea Cuvântului, care despărţind mai bunul de mai răul, pune urcări în inima lui, 
cum zice undeva dumnezeiescul David, şi fugind cât poate de această vale a 
plângerilor, caută cele de sus şi răstignit lumii împreună cu Hristos, înviază 
împreună cu Hristos şi se înalță împreună cu Hristos, moştenitor al vieţii care nu se 
surpă şi care nici nu este înşelătoare, unde nu mai este pe cale şarpe muşcător şi 
nici care păzeşte călcâi şi să-i se pândească capul. lar nouă celorlalți bine ne strigă 
acelaşi David, ca un vestitor cu glas foarte puternic, din propovăduirea înaltă şi 
obştească - când ne numeşte şi învârtoşaţi la inimă şi iubitori de minciună - să nu 
ne ţinem prea strâns de cele văzute şi nici să nu socotim toată fericirea din această 
lume altceva decât săturare de grâu şi de vin, care sunt stricăcioase. Şi poate acest 
lucru cugetându-l fericitul Mihea, şi ridicându-se împotriva celor care se târăsc pe 
pământ şi par că sunt buni, le zice: «Apropiaţi-vă de munţii cei veşnici; ridică-te şi 
mergi, că nu este acesasta odihnă pentru tine». Şi acest lucru este spus aproape la 
fel cu aceleaşi cuvinte, cu care Domnul şi Mântuitorul nostru porunceşte, anume ce 
zicând? «Sculaţi-vâ, să mergem de aici», mutând nu numai pe ucenicii lui de atunci 
din locul acela numai, cum ar fi crezut cineva, ci întodeauna şi pe toţi ucenicii lui 
trăgându-i de la pământ de la cele pământeşti, la ceruri şi la cele cereşti. 


Cap. 22. Pentru aceasta deci să urmăm acum Cuvântului, să căutăm odihna de 
acolo, să aruncăm averea de aici, să ne folosim numai de ceea ce este virtuos în ea, 
să ne câştigăm propriile suflete prin fapte de milostivire, să facem părtaşi la averile 
noastre pe săraci, ca să ne îmbogăţim cu cele de dincolo. Dă o părticică şi sufle- 
tului, nu numai trupului; dă o părticică şi lui Dumnezeu, nu numai lumii; smulge 
ceva din ale pântecelui, consacră Duhului; răpeşte o părticică din cele ale focului, 
pune-o departe de flacăra care consumă de dedesubt; răpeşte ceva de la tiranul tău 


şi încredinţează Stăpânului. Dă o părticică celor şapte, vieţii acesteia adică şi chiar 
şi celor opt adică celui care ne va primi după plecarea de aici; dă puţin celui de la 
care ai multul; dă şi totul celui care a dăruit toate. Nu vei întrece niciodată marea 
dărnicie a lui Dumnezeu, chiar de vei pune inainte totul şi chiar dacă alături de 
averile tale te vei adăuga şi pe tine însuţi. Căci aceasta este luare, anume a te da pe 
tine lui Dumnezeu; oricât ai oferi, întotdeauna este mai mult ceea ce-ţi rămâne şi 
nu vei da nimic din ale tale, fiindcă toate sunt de la Dumnezeu. Şi după cum nu 
este cu putință ca omul să-şi întreacă umbra sa, deoarece ea înaintează pe măsură 
ce înaintăm şi noi şi întotdeauna merge înaintea noastră la distanţă egală, şi după 
cum nu este cu putinţă ca nici mărimea corpului să întreacă capul, care întotdeauna 
este aşezat deasupra corpului, tot aşa nu este cu putinţă nici ca noi să întrecem pe 
Dumnezeu cu cele ce dăm, căci nu dăm ceva in afară de cele ale lui şi nu dăm nici 
peste dărnicia lui. 


Cap. 23. Cunoaşte de unde îţi ai fiinţa, respirația, înţelegerea, însuşi lucrul cel mai 
mare: cunoaşterea lui Dumnezeu, nădejdea Împărăției cerurilor, cinstirea deo- 
potrivă cu îngerii, privirea slavei, acum în oglinzi şi in ghicituri, iar atunci mai 
desăvârşită şi mai curată, faptul de a fi fiu al lui Dumnezeu, moştenitor împreună 
cu Hristos şi, ca să spun îndrăznind, Dumnezeu însuşi. De unde ai tu acestea toate 
şi de la cine? Sau, ca să vorbesc despre cele mici şi despre cele văzute, cine ţi-a dat 
să priveşti frumuseţea cerului, drumul soarelui, ciclul lunii, mulțimea stelelor şi, 
întocmai ca intr-o liră, buna armonie în acestea toate şi orânduirea care pururea se 
păstrează în acelaşi chip, schimbările de anotimpuri, mutările de vremuri, cursurile 
anilor, egala parte a zilei şi nopţii, rodirile pământului, vărsarea aerului, lățimile 
mării celei rostogolitoare şi tot deodată şi stătătoare, adâncimile fluviilor, curgerile 
vânturilor? Cine ţi-a dat să vezi ploile, cine lucrarea pământului, hrana, meseriile, 
locuinţele, legile, statele, viaţa domestică, înrudirea cu cei de acelaşi neam? De 
unde unele dintre animale ţi-au fost date domestice şi supuse, iar altele pentru 
hrană? Cine te-a pus stăpân şi împărat peste toate cele de pe pământ? Cine, ca să 
nu mai vorbesc de fiecare in parte, cine a dăruit toate cele prin care omul întrece pe 
celelalte vieţuitoare? Nu oare Acela care, mai întâi de toate şi pentru toate cere 
acum de la tine iubirea față de oameni? Nu ne simţim noi apoi ruşinaţi dacă acum 
când avem atâtea bunuri din partea lui, pe unele chiar primindu-le, iar pe altele 
nădăjduindu-le, nu aducem Ia rândul nostru lui Dumnezeu nici măcar singur acest 
lucru, iubirea de oameni? EI însă ne-a despărțit de animalele sălbatice şi dintre 
vieţuitoarele de pe pământ ne-a cinstit numai pe noi cu darul raţiunii, iar noi ne 
vom sălbătici şi în aşa chip suntem stricaţi de plăcere, sau am înnebunit, sau nu ştiu 
ce să mai zic, încât împreună cu pâinea de orz şi cu târâțele, pe care poate ni le-am 
agonisit în păcate, să credem că suntem mai buni şi cu firea decât înşişi aceia? Şi 
precum era odinioară, cum se spune în poveşti, un neam al uriaşilor şi altul al 


celorlalți oameni, aşa să fim şi noi faţă de săraci, şi înalți şi mai mult decât oameni, 
ca Nevrod acela, sau ca neamul lui Enac , care strâmtora odinioară pe Israel, sau 
ca oamenii aceia, din pricina cărora a spălat potopul pământul? Şi El nu se ru- 
şinează să fie chemat Tată al nostru, deşi este Dumnezeu şi Stăpân, iar noi vom 
tăgădui şi ceea ce este dintr-o plămadă cu noi? 


Cap. 24. Să nu ne facem nicidecum, o, prieteni şi fraţi, chivernisitori răi ai celor 
date nouă de Dumnezeu, ca să nu auzim pe Petru când zice: «Ruşinaţi-vă cei care 
ţineţi bunurile altora, şi imitaţi dreptatea lui Dumnezeu şi astfel nimeni nu va mai fi 
sărac». Să nu ne trudim să adunăm şi să păzim la comori, în timp ce alții se amă- 
răsc în sărăcie, ca să nu ne impute şi să nu ne amenințe cu mâhnire dumnezeiescul 
Amos, cu aceste cuvinte: «Haideţi acum, voi care ziceţi: când va trece luna şi vom 
vinde şi Sâmbăta şi vom deschide comorile»? Şi pe lângă acestea altele, prin care 
se ridică mânia lui Dumnezeu împotriva celor care au cumpănă mare şi mică, şi 
fericitul Miheia, poate înfierând şi doborând şi desfătarea însăşi, - la gândul că 
saturarea aduce necumpătarea - şi traiul în moliciune pe paturi de fildeş si 
moleşirea cu cele mai de frunte miruri şi îngrăşarea cu viței de lapte din cirezi şi 
iezi din turme şi lovirea din palme la sunetul timpanelor şi încă şi mai mult 
convingerea că ceva din acestea este stătător şi trainic; dar poate că nu socoteşte el 
acestea atât de grave, cât aceea că, în desfătarea lor, ei nu se îndurerează cu nimic 
de prăbuşirea lui losif, căci lucrul acesta îl adaugă profetul la condamnarea 
îmbuibării, ceea ce să nu dea Dumnezeu să pățim noi acum şi nici să nu ne 
desfătăm într-atât, încât să dispreţuim până şi iubirea de oameni a lui Dumnezeu, 
care suportă cu greutate acestea, chiar dacă nu trimite mânia lui numaidecât asupra 
păcătoşilor şi nici deodată cu răutatea lor. 


Cap. 25. Să imităm legea lui Dumnezeu cea mai de sus şi cea dintâi, care plouă 
peste drepți şi peste păcătoşi şi răsare soarele deopotrivă pentru toţi, care a întins 
pământul liber şi izvoare şi râuri şi păduri tuturor vieţuitoarelor de pe uscat, aer 
pentru firele zburătoare şi apă pentru toate vieţuitoarele care trăiesc in ea şi a dăruit 
tuturor cu îmbelşugare primele izvoare ale vieţii, fără să fie stăpânite de vreo 
putere, fără să fie îngrădite de vreo lege, fără să fie despărțite prin hotare, ci li le-a 
pus în față pe unele şi aceleaşi şi în comun şi bogate şi fără să simtă ele din pricina 
aceasta vreun fel de lipsă, prin această egalitate a dăruirii cinstind şi egala 
vrednicie a firii lor şi arătând bogăţia bunătăţii lui. Dar oamenii, îngropând aur şi 
argint şi dintre haine pe cea mai moale şi peste trebuinţă şi dintre pietre pe cele 
orbitor de strălucitoare şi altele de felul acesta, care sunt semne de război, de 
certuri şi ale tiraniei cea dintâi, îşi ridică apoi sprânceana din pricina nebuniei şi îşi 
încuie mila faţă de nenorociţii făcuţi din aceeaşi plămadă cu ei, nevrând să le vie în 
ajutor la cele de nevoie nici cu cele ce le prisosesc (O, ce prostie! O, ce neso- 


cotință!), necugetând, dacă nu altceva, măcar aceea că vorbele de «sărăcie» şi de 
«bogăţie» şi de «libertate», cum o numim, şi de «robie» şi alte numiri de felul 
acesta, au venit mai în urmă în neamul oamenilor, ca nişte boale obşteşti, căzute pe 
capul lor odată cu răutatea şi fiind născociri ale ei. 


«De la început, spune Scriptura, nu a fost aşa», ci cel care a plăsmuit pe omul de la 
început, l-a lăsat liber şi stăpân pe voinţa lui, fund stăpânit numai de legea poruncii 
aceleia şi bogat în desfătarea din Rai, această stare voind-o şi hărăzind-o el şi 
restului neamului omenesc, prin o singură primă sămânță. Şi libertate şi bogăţie era 
pe atunci numai păzirea poruncii lui Dumnezeu, iar sărăcie cu adevărat şi robie 
călcarea acesteia. 


Cap. 26. Şi de când au apărut în lume invidii, certuri şi tirania cea robitoare a 
şarpelui, care ne atrage la ea întotdeauna prin nesaţiul plăcerii şi ridică pe cei mai 
puternici asupra celor mai slabi, de atunci s-a rupt omenirea în înstrăinări de nume 
şi lăcomia, luând şi legea ca ajutătoare a stăpânirii peste alții, a spintecat în două 
bunătatea firii omeneşti. Tu însă priveşte la egalitatea de la început, nu la 
despărțirea de pe urmă, nu la legea stăpânitorului, ci la legea Ziditorului. Vino în 
ajutor firii după putere, cinsteşte libertatea cea de la început, ruşinează-te de tine 
însuţi, acoperă necinstea adusă neamului tău omenesc, adu ajutorare boalei, adu 
mângâiere nevoii: tu cel sănătos, tu cel bogat, nevoii bolnavului, nevoii săracului, 
tu care nu te-ai poticnit, nevoii celui care a căzut şi a fost strivit, tu care eşti în 
mulţumire sufletească, nevoii celui întristat, tu care prosperezi în cele de la dreapta, 
nevoii celui care se canuneşte în cele de la stânga. Dă ceva lui Dumnezeu ca 
mulțumire că ai ajuns să fii dintre cei în stare să facă bine, ci nu dintre cei care au 
nevoie de binefacerea altora, că nu te uiţi la mâinile altora, ci alții caută spre 
mâinile tale. Îmbogăţeşte-te nu numai cu prisosinţa, ci şi cu evlavia, nu numai cu 
aur, ci şi cu virtute, şi mai ales îmbogăţeşte-te numai cu aceasta. Fă-te mai de 
cinste decât aproapele, arătându-te mai bun! Fă-te Dumnezeu pentru cel lovit de 
nenorocire, prin imitarea milostivirii lui Dumnezeu. 


Cap. 27. Nimic nu are omul mai asemenea cu Dumnezeu decât facerea de bine, 
chiar dacă Dumnezeu o dăruieşte mai bogată, iar omul mai săracă, fiecare, cred 
eu, după puterea lui. EI a făcut pe om şi după ce l-a risipit îl adună iarăşi; tu 
însă nu trece cu vederea pe cel căzut. El s-a milostivit de om în cele mai mari 
lucruri, dând, peste toate, lege, profeţi şi mai înainte de acestea, dând legea 
naturală nescrisă, judecătoare a celor făptuite, mustrătoare, sfătuitoare, 
conducătoare; mai pe urmă dându-se pe sineşi răscumpărare pentru viaţa 
lumii; dând apostoli, evanghelişti, învăţători, păstori, tămăduitori, semne 
minunate, reîntoarcere la viaţă, dărâmare a morţii, biruinţă asupra celui care ne 


învinsese, Testamentul cel în umbră, Testamentul cel în adevăr, împărțiri de 
Duh Sfânt, taina mântuirii celei noi. Iar tu, de eşti în stare să faci lucruri mai 
mari şi prin care se face bine sufletului (căci, de vei voi, şi cu acestea te-a 
îmbogăţit Dumnezeu), nu te da în lături de la facerea de bine celui lipsit nici prin 
aceste lucruri, ba chiar mai întâi şi îndeosebi dă din acestea celui care cere de la 
tine şi dă chiar mai înainte de a fi cerut el de la tine, dând toată ziua de pomană 
şi împrumutând cuvântul învăţăturii şi cerând înapoi Sârguitor împrumutul cu 
dobânda lui, cu sporirea de învăţătură adică a celui care a avut folos de la tine, 
pe care o adaugă întotdeauna învăţăturii, crescând în ei, încet încet, seminţele 
evlaviei. lar dacă nu poţi aceste lucruri, dă-i pe cele (la mâna a doua şi mai mici 
şi câte cad în puterea ta: ajută-l, întinde-i hrană, întinde-i o zdreanţă de haină, 
adu-i doctorii, leagă-î rănile, întreabă-l câte ceva despre nenorocirea lui, dă-i 
sfaturi înțelepte despre răbdare, îndrăzneşte, apropie-te de el, nu te vei face cu 
nimic mai rău din cauza aceasta, nu te vei molipsi de pătimirea lui, chiar dacă 
oamenii foarte delicaţi şi înşelaţi de socotinţe zadarnice ar fi încredinţaţi de acest 
lucru; dar mai ales aduc ei această apărare, fie a sfielii lor, fie a necredinţei lor, 
dând fuga la pretextul fricii, ca la un lucru mare şi înţelept. Despre aceasta să te 
convingă şi doctorii şi îngrijitorii acestor bolnavi care locuiesc cu ei, dintre care 
niciunul nu a fost cumva în pericol, din faptul apropierii de ei. Tu deci, chiar 
dacă lucrul ar fi de temut şi vrednic de vreo bănuială, tu, robule al lui Hristos şi 
iubitorule de Dumnezeu şi de oameni, să nu te laşi pradă socotinţelor mulțimii: 
îndrăzneşte cu credinţă. Să birie milostivirea frica, şi teama de Dumnezeu 
moliciunea; să stea înaintea socotinţelor iubitoare de carne, evlavia; să nu 
disprețuieşti pe fratele tău; să nu treci cu grabă pe lângă el; să nu te întorci de 
către el ca de către ceva spurcat, ca de către o murdărie, ca de către ceva dintre 
cele de care trebue să fugi şi de care nu este îngăduit să te apropii. El este un 
mădular al tău, măcar că este îngenunchiat sub povara nenorocirii. «Ţie ţi-a fost 
lăsat în sarcină săracul» ca unul Dumnezeu , măcar că treci pe lângă el cu suflet 
foarte învârtoşat de îngâmfare, căci poate te voi face să te ruşinezi de aceste 
vorbe. Îţi stă în faţă prilej de iubire de oameni, chiar dacă diavolul te alungă de 
la dobândirea binejfacerii de la Dumnezeu. 


Cap. 28. Oricine pluteşte pe mare este aproape de primejdia de a cădea pradă 
valurilor, cu atât mai mult, cu cât pluteşte poate mai cu curaj şi tot cel îmbrăcat cu 
trup omenesc este aproape de primejdia relelor legate de trup, şi cu atât mai mult, 
cu cât merge semeţ şi nu se uită la cei care zac în fața lui. Cât timp pluteşti mânat 
de vânt prielnic, întinde mâna celui căzut pradă valurilor; cât timp ai trupul sănătos 
şi eşti bogat, ajută pe cel care se zbate în nenorociri şi suferinţe. Să nu aştepţi să 
înveţi din nenorocirile tale cât de mare rău este lipsa de omenie şi cât de mare bine 
sunt milostivirile care se deschid celor din nevoi. Să nu vrei să-şi ridice Dumnezeu 


mâna împotriva celor mândri şi care trec cu nepăsare pe lângă săraci. Învață aceste 
sentimente în nenorocirile altora; dă ceva, fie şi puţin celui din nevoie, căci nu este 
puţin pentru cel lipsit de toate şi nu este puţin nici pentru Dumnezeu, dacă este dat 
după puterea ta. Dă în loc de lucru mare râvna sufletului; dacă n-ai nimic, lăcri- 
mează, că mare leac este unui nenorocit o milostivire care i se aduce din suflet şi 
mult uşurează nenorocirea o suferinţă sinceră alături de el. 


Nu-ţi este de mai puţin preţ, omule, omul decât vita care, când cade în groapă sau 
se rătăceşte, legea îţi porunceşte s-o scoţi şi s-o aduci îndărăt, lege care dacă mai 
ascunde şi un alt înţeles, mai puţin la îndemâna minţii şi mai adânc, cum sunt 
multe locuri ale adâncimii şi îndoitului ei înţeles, acest lucru nu stă în puterea mea 
de pricepere, ci în puterea Duhului, care pe toate le cercetează şi le cunoaşte. 
Lucrul pe care îl pricep eu însă de aci şi cât ajunge la socotinţa mea, este că din 
iubirea de oameni arătată de noi prin lucruri mici, ea ne exersează în vederea 
unei iubiri de oameni mai desăvârşite şi mai mari. Căci de câtă iubire nu este 
nevoie faţă de cei de acelaşi neam şi de o egală cinstire cu noi, când iubirea ne 
este cerută până şi faţă de fiinţele necuvântătoare? 


Cap. 29. Aceste lucruri ni le spune deci raţiunea şi legea şi oamenii cei mai 
cumpăniţi, la care este mai de preţ să facă ei bine la alţii, decât să-l primească de la 
alții şi la care mila este mai râvnită decât agonisirea de averii. Ce vom zice despre 
înţelepţii noştri? Căci mă opresc să vorbesc de înţelepții păgâni, care-şi găsesc du- 
mnezei părtinitori patimilor lor şi lui Kerdo, căruia îi dau cinstirea întâietăţii şi 
lucru şi mai grozav decât aceasta, la unele neamuri chiar este obiceiul a se jertfi 
oameni unora dintre demoni şi cruzimea este socotită acolo drept o parte a 
credinţei în Dumnezeu şi de astfel de jertfe se bucură şi cei din neamurile acelea şi 
cred că se bucură şi zeii lor, făcându-se astfel răi preoţi şi răi tăinuitori ai celor răi. 
Sunt însă unii dintre ai noştri, lucru care este şi vrednic de plâns, care atât de mult 
se abţin de la împreuna îndurerare cu cei care se canunesc în nenorociri şi de la 
ajutorarea lor, încât le fac mustrări amarnice şi îi insultă şi filosofeazâ lucruri goale 
şi zadarnice şi grăiesc către ei cu adevărat din pământ şi vorbesc în aer şi nu către 

urechi care pricep uşor şi obişnuite cu auzirea învățăturilor dumnezeieşti, şi 
îndrăznesc să spună: «de la Dumnezeu le este dat acelora să trăiască în nenorociri 
şi în necazuri, de la Dumnezeu ne este dată nouă celorlalţi fericirea» şi: «cine sunt 
eu ca să surp învăţătura pusă de Dumnezeu şi să mă arăt mai bun decât Dumnezeu? 
Canuniască-se, trăiască în nenorociri şi neajunsuri! Aşa a socotit EI şi pace»! Şi 
numai aici sunt iubitori de Dumnezeu, când trebuie să-şi păzească banii şi să 
mustre pe cei nenorociţi şi să-1 insulte. Dar că nu de la Dumnezeu cred aceştia că le 
vine fericirea, acest lucru îl arată ei limpede din cele ce vorbesc. Fiindcă cine oare 
ar fi cugetat astfel despre cei care trăiesc în nevoi, când ştie că Dumnezeu i-a dăruit 


cele ce posedă? Căci este proprietatea aceloraşi oameni şi să aibă ceva de la 
Dumnezeu şi să se folosească după voinţa lui Dumnezeu de cele ce au. 


Cap. 30. Dar dacă chiar de la Dumnezeu le este dată acelora suferirea nenorocirii, 
nu este încă lucru limpede, câtă vreme materia poartă de la sine neorânduirea, ca în 
valurile apei. Şi cine ştie dacă cel din nenorocire este pedepsit pentru răutate, iar 
cel din fericire este înălțat ca unul vrednic de laudă, ci dacă nu, din contră, cel rău 
este înălţat din pricina răutăţii, iar cel drept este încercat din pricina virtuţii, cel rău 
fiind încărcat cu tot mai multă slavă, ca să şi cadă mai greu, îngăduind ca mai întâi 
să 1 se deslănţuie toată răutatea, ca şi la o boală, ca sa fie pedepsit mai cu dreptate, 
iar cel drept fiind îngenunchiat de nenorocire, dincolo de vreo socotinţă, pentru ca, 
odată lămurit ca aurul în cuptor, să-şi topească răutatea, chiar de ar fi puţină în el? 
Căci cu desăvârşire curat şi fără de pată nu este nimeni, absolut nimeni în firea cea 
născută, cum am auzit, chiar dacă s-ar părea mai virtuos. Căci aflu în 
dumnezeiasca Scriptură o taină şi de felul acesta. Şi ar fi lucru îndelung ca să 
număr toate graiurile Duhului, care mă duc la aceasta. Dar cine ar putea să numere 
şi să măsoare nisipul mărilor şi picăturile de ploaie şi mărimea adâncului ? Cine ar 
putea descoperi adâncul înţelepciunii lui Dumnezeu celei care este în toate lu- 
crurile, prin care nu numai că a făcut toate, dar le şi chiverniseşte, şi în chipul pe 
care îl vrea şi îl ştie EI? Căci ajunge, după cum spune dumnezeiescul Apostol, ca 
minunându-ne numai de neputinţa noastră de a o scruta şi contempla, să trecem pe 
lângă ea: «O, adâncime de bogăţie, de înţelepciune şi de cunoaştere a lui Dumne- 
zeu! Cât de anevoie de pătruns sunt judecăţile lui şi cât de greu de descoperit căile 
lui» şi: «Cine a cunoscut mintea Domnului ? » «Cine, zice lov, a ajuns la marginile 
înţelepciunii lui ? Cine este înţelept şi va înţelege acestea şi nu va măsura cu 
neputinţa lui de înţelegere lucrul care întrece orice măsură? 


Cap. 31. Fie deci altul îndrăzneţ şi viteaz în acestea, ba chiar să nu fie nimeni. Eu 
însă stau în cumpănă de trebuie să pun întru totul pe seama răutăţii cuiva canunirea 
lui în lumea aceasta, sau pe seama vieţii lui evlavioase tihna de aici a cuiva. Se 
întâmplă insă câteodată să pătimească aici cei răi şi să trăiască în fericire cei buni şi 
în vederea unui lucru de folos lor, anume, fie ca prin reaua pătimire a celor răi să se 
taie calea păcatului, fie ca prin traiul fericit al celor buni să se deschidă calea 
virtuţii, dar lucrul acesta nu se întâmplă întotdeauna şi nici în chip desăvârşit, ci 
este lăsat pentru vremea vieţii de dincolo, în care unii vor primi răsplata faptelor 
lor virtuoase, iar alţii răsplata vieţii lor păcătoase, «Căci vor învia, spune Scriptura, 
aceştia întru învierea vieţii şi aceştia întru învierea judecății». 


Lucrurile din această viaţă au deci alt chip şi altă conducere, însă toate duc dincolo, 
fiindcă neorânduiala care ni se pare că este aici jos la noi, la Dumnezeu are negreşit 


orânduială, cum ar fi, spre exemplu, în trupurile omeneşti mădularele ieşite în afară 
şi părțile dinlăuntru, mărimi şi micimi şi cum ar fi ridicăturile şi lăsăturile pămân- 
tului, prin care lucruri, prin legătura dintre ele, se alcătuieşte şi se contemplă 
frumuseţea; fiindcă şi neorânduiala şi neregularitatea de până aici a materiei de 
lucru a unui meşteşugar, ar fi cu mult meşteşug aranjată, dacă s-ar pregăti pentru 
facerea unui lucru; atunci numai înţelegem şi noi şi mărturisim frumuseţea lucrului 
făcut, când o vom privi-o desăvârşită, Şi totuşi, nici meşteşugarul acela nu era 
necunoscător al meseriei lui, cum suntem noi, şi nici cele din această viaţă nu se 
conduc fără o rânduială, din pricină că nu ne este cunoscută şi nouă chibzuinţa lui 
Dumnezeu pusă în ele. 


32. Dar dacă trebuie să luăm chiar şi o comparaţie a patimei noastre, apoi nu 
suntem departe de starea celor care li se face greață şi le vine ameţeală, părându-li- 
se că toate se învârtesc în jurul lor, pe când în realitate ei înşişi se învârtesc. Aşa 
simt deci şi aceştia, despre care vorbim. Căci nu suferă ca Dumnezeu să fie mai 
înţelept decât ei, dacă se întâmplă să ameţească în faţa vreunei întâmplări, în timp 
ce trebuiau fie să se obosească să afle pricina întâmplării, cu convingerea că poate 
prin osârduiala minţii lor va fi aflat adevărul, fie să cerceteze înţelepciunea din 
aceasta împreună cu oameni mai înţelepţi şi mai duhovniceşti decât ei, fiindcă şi 
acest lucru este un har de la Dumnezeu şi cunoaşterea lui nu este la îndemâna 
tuturor, fie, în sfârşit, să vâneze această cunoaştere prin curăţenia vieţii şi să ceară 
înţelepciune de la înţelepciunea cea adevărată. Dar aceştia (O, câtă neînţelepciune!) 
se întorc cu mintea la ceea ce le e mai la îndemână şi se lasă înşelați de socotinţa 
că lumea se conduce fără o cauză, de vreme ce ei înşişi nu-i cunosc o cauză şi sunt 
înţelepţi pentru neştiinţa lor, sau ca să zic aşa, neînţelepți şi nepricepuţi, pentru 
neînțelepciunea lor de prisos. De aici, unii au stabilit că lumea e condusă de 
întâmplare şi de la sine, cugetări cu adevărat de la sine şi născocite la întâmplare; 
alții că e condusă de o putere oarecare oarbă şi nedărâmată a stelelor, care, după ei, 
împletesc viaţa noastră, ba mai mult, că chiar şi ele înşile sunt silite la însăşi acea- 
stă împletire, şi de adunări şi de îndepărtări ale unor stele rătăcitoare şi stabile şi de 
o mişcare stâpânitoare a lumii; iar alţii, orice altă nălucă i-a trecut fiecăruia prin 
minte, pe aceea aducându-o nefericitului neam omenesc, au introdus-o în cre- 
dinţele lui, împărțind pronia în diferite socotinţe şi numiri, în măsura în care n-au 
putut să se apropie de ea şi s-o contemple. 


ŞI mai sunt unii care au acuzat pronia de multă sărăcie, socotind ei că cele ce sunt 
mai sus de noi sunt conduse de ea, dar stând în cumpănă s-o coboare până la noi 
cei care mai ales avem nevoie de ea, ca şi cum s-ar teme ca, prin binefacerea făcută 
mai multora, să nu arate mai bun pe binefăcătorul lor, sau să nu li se obosească 
Dumnezeu făcând bine mai multora. 


33. Dar aceştia, cum am zis, aruncă-se de la noi fiindcă şi Scriptura, luându-o 
înainte, bine i-a îndepărtat, căci zice ea: «zadarnică s-a făcut neinţelegătoarea lor 
inimă; numindu-se pe ei înţelepţi, au ajuns nebuni şi au schimbat slava Dumne- 
zeului cel nestricăciosy , batjocorind pronia lui Dumnezeu care este în toate, prin 
nişte mituri şi umbre. Noi însă să nu ne lăsăm înşelaţi de asemenea poveşti nici pe 
noi înşine, dacă avem vreo grijă de rațiune, fiinţe raţionale cum suntem şi cu grijă 
de rațiune, nici să nu primim pe cei care le cred, chiar de le-ar alerga limba în 
socotinţele şi învăţăturile lor absurde şi ar fi încântați de noutatea lor. Să credem 
însă că Dumnezeu este făcătorul şi ziditorul tuturor lucrurilor, căci cum ar fî existat 
lumea, dacă nu ar fi fost cineva care s-o aducă în fiinţă şi s-o pună în armonie? Şi 
să introducem, odată cu aceasta, pronia care, nu numai că ţine, dar şi leagă părțile 
acestui univers între ele, fără numai dacă ar fi ca Universul, care se poartă de la 
sine, să se desfacă şi să se destrame de îndată, ca o corabie din pricina furtunii, 
datorită neorânduirii materiei din care e alcătuit, şi să se ducă iarăşi în amestecul şi 
haosul de la început. Şi să admitem câ Dumnezeu, fie că-L numim făcător, fie că-L 
numim ziditor, conduce îndeosebi lucrurile noastre, chiar dacă viaţa noastră se 
conduce de stări de lucruri potrivnice între ele, care poate din această pricină ne 
sunt şi necunoscute, ca prin greutatea cunoaşterii scopului lor, să admirăm raţiunea 
cea mai presus de toate. Fiindcă tot ceea ce se înţelege uşor, este lesne nebăgat în 
seamă, iar ceea ce este peste puterea înţelegerii noastre, cu cât este mai puţin la 
îndemâna înţelegerii noastre, cu atât este mai minunat şi exercitează dorinţa tot 
ceea ce fuge de plăcerea noastră. 


Cap. 34. Pentru aceasta să nu ne minunăm nici de toată sănătatea, nici să dis- 
preţuim boala, nici să ne lipim inima de averea trecătoare, mai mult decât se 
cuvine, lipindu-ne de curgere şi cheltuindu-ne pentru aceasta o parte din suflet, 
nici să nu ne ridicăm împotriva sărăciei, ca împotriva uneia cu desăvârşire vrednică 
de defăimat şi de osândit şi din tagma celor vrednice de urât, ci să ştim că este 
vrednică de defăimare şi sănătatea fără înţelepciune, al cărei fruct este păcatul şi 
vrednică de cinste boala sfântă, ruşinându-ne noi de cei care au biruit prin 
suferinţă, ca nu cumva să se ascundă vreun lov printre cei bolnavi, mult mai de 
cinstit decât cei sănătoşi, chiar dacă ar rade puroiul chiar dacă noapte şi zi s-ar 
nemernici fără adăpost, strâmtorat şi de răni, şi de soţie, şi de prieteni, după cum şi 
bogăția cea nedreaptă să fie aruncată, din pricina căreia se canuneşte pe drept 
bogatul acela în flacăra iadului şi cere o picătură mică de apă pentru răcoreală şi să 
lăudăm sărăcia mulțumitoare şi înţeleaptă, cu care se mântuieşte Lazăr şi se 
îmbogăţeşte cu odihna cea din sânurile lui Avraam. 


Cap. 35. Dar eu socotesc că şi pentru această pricină este necesară iubirea de 
oameni şi îndurarea faţă de cei lipsiţi, anume pentru ca să astupăm gura celor care 


au astfel de gânduri despre aceştia şi să nu ne lăsăm învinşi de nişte socotinţe 
deşarte, punând cruzimea, întocmai ca o lege, împotriva noastră înşine; dar mai 
mult ca de orice să ne ruşinăm de porunca şi de exemplul dumnezeisc. Care 
poruncă? Şi băgaţi de seamă stăruința şi sinceritatea ei. Căci cei insuflaţi de Duhul 
Sfânt nu s-au dat înapoi după ce au vorbit de ea odată şi nici de două ori şi nici nu 
au zis unii da, iar alții nu, sau unii mai mult, iar alții mai puţin, ca şi cum n-ar fi 
vorba despre un lucru mare şi nici dintre cele nu mai decât necesare, ci şi toţi şi 
fiecare cu râvnă, fie mai întâi, fie între cele dintâi, ne poruncesc aceasta, aici 
îndemnând, aici amenințând, aici înfruntând şi sunt împrejurări când aprobă pe cei 
care săvârşesc această faptă bună, ca prin stăruința reamintirii să înrâurească asupra 
înfăptuirii poruncii. Din cauza nenorocirii săracilor şi geamătului celor nevoiaşi, 
acum mă voi scula, zice Domnul». Cine nu se teme de Domnul când se va ridica? 
Şi: «Scoală-te, Doamne, Dumnezeul meu, înalță-se mâna ta, nu uita de săraci» să 
ne rugăm să nu se întâmple o astfel de înălţare şi să nu voim să vedem mâna lui 
ridicată împotriva celor nesupuşi şi încă mai mult, să nu voim s-o vedem întinsă 
asupra celor învârtoşaţi la inimă. Şi: «Nu a fost uitată strigarea săracilor» şi «Ochii 
lui privesc peste sărac» (lucru care este mai bun şi mai puternic decât pleoapa), 
pleoapele lui cercetează pe fiii oamenilor», cercetare care, cum ar zice cineva, este 
mai Mică şi de mâna a doua. 


Cap. 36. Poate că ar zice cineva: acestea sunt spuse pentru săracii şi lpsiţii 
nedreptăţiți de soartă. Nu zic că nu, dar să te îmboldească şi acest lucru către 
iubirea de oameni. Căci aceia de care se ţine atâta socoteală când sunt nedreptăţiți, 
şi mai mare le va fi harul, desigur, când li se va face bine. Căci dacă cel care 
necinsteşte pe sărac, mânie pe cel care l-a făcut, cinsteşte pe făcător omul care 
înconjoară cu grijă făptura. Şi iarăşi, când auzi: «Sărac şi bogat s-au întâlnit unul 
cu altul, iar pe amândoi i-a făcut Domnul», să nu socoteşti că pe unul l-a făcut 
sărac, iar pe altul bogat, ca şi mai mult să te ridici împotriva săracului, că nu este 
arătat dacă o astfel de deosebire intre ei este de la Dumnezeu, amândoi deopotrivă, 
spune Scriptura, sunt făptură a lui Dumnezeu, deşi cele din afară nu le sunt egale: 
să te înduplece lucru acesta la milostivirea şi la iubirea de oameni, ca ori de câte ori 
te vei îngâmfa din pricina acestor lucruri din afară, să te smereşti la gândul că eşti 
şi tu tot o făptură şi să te faci mai cumpănit decât până acum. Ce încă mai spune 
Scriptura? «Cel care miluieşte pe sărac, împrumută pe Dumnezeu», zice ea. Cine 
nu primeşte pe un astfel de datornic, care dă la vreme înapoi împrumutul cu 
adăugare de rod? Şi iarăşi: «Prin milostivire şi prin credinţă se curăţă păcatele». 


Cap. 37. Să ne curăţim deci sufletele, milostivindu-ne față de alţii, să ne spălăm 
petele şi murdăriile de pe suflete cu iarba cea bună şi să ne albim, unii ca lâna, alții 
ca zăpada,, după măsura milostivirii. Să spun ceva şi mai de temut: chiar dacă nu ai 


suferit vreo zdrobire, nici vreo vânătaie, nici vreo rană umflată, nici vreo lepră a 
sufletului, sau vreun semn care dă de bănuit, sau vreo pată albă pe care legea le 
curăţea puţin, este nevoie însă de Hristos care să le îngrijească; tu însă ruşinează-te 
de cel care a suferit răniri, şi spaimă pentru noi. Şi te vei ruşina, dacă te vei arăta 
bun şi iubitor faţă de mădularul lui Hristos. Dar dacă atât de mult te-a rănit poate 
tâlharul şi tiranul sufletelor noastre, fie pe când te coborai din Ierusalim spre 
Ierihon, fie în orice loc, prinzându-te neînarmat şi nepregătit, încât pe drept cuvânt 
să zici vorbele acelea: «S-au împuţit şi au putrezit ranele mele, de către faţa 
nebuniei mele», dacă dar în asemenea stare te afli, încât să nu mai cauţi nici 
vindecare de boală, nici să nu cunoşti chipul tămăduirii tale, vai de rana ta cea cu 
adevărat rană şi de nenorocirea care te trage în fundul adâncului! Şi dacă nu ţi-ai 
pierdut cu desăvârşire nădejdea şi nu te socoteşti cuprins de o boală de nevindecat, 
apropie-te de tămăduitor, roagă-te, tămăduieşte rănile prin răni, dobândeşte lucrul 
asemenea prin lucru asemenea mai mult chiar, vindecă boalele mai mari prin boale 
mai mici. Va zice sufletului tău: eu sunt mântuirea ta» şi: «credinţa ta te-a mântuit» 
şi: «dată, te-ai făcut sănătos» şi toate cuvintele iubirii de oameni, numai de te va 
vedea că eşti iubitor faţă de cei în suferinţe. 


Cap. 38. «Fericiţi sunt cei milostivi, spune Scriptura, căci aceia se vor milui.» Nu 
este pusă la urmă între fericiri mila. Şi: «Fericit este cel care ia aminte la cel sărac 
şi nevoiaşy şi: «Bun este bărbatul îndurător şi care dă cu împrumut» şi: «Toată ziua 
face milostenie şi dă cu împrumut omul drept». Să răpim fericirea, să ne chemăm 
înţelepţi, să ne facem buni. Să nu-ţi întrerupi mila nici noaptea. Să nu spui: «Du-te 
ŞI vino iarăşi şi mâine îți voi da», să nu cumva să se aşeze ceva între pornirea 
gândului tău şi între binefacerea ta; singur acest lucru, iubirea de oameni adică, nu 
îngăduie amânare. «Frânge celui înfometat pâinea ta şi adu în casa ta pe săracii 
lipsiţi de adăpost» şi acestea să le faci cu toată râvna sufletului. «Căci cel care face 
milostenie, spune Scriptura, s-o facă cu voioşie» şi îndoit îţi va fi binele prin graba 
cu care eşti gata să-l faci. Căci binele făcut cu mâhnire, sau din constrângere, este 
fără de har şi fără de podoabă, că binefacerea trebuie făcută cu tresăltare de 
bucurie, nu cu lacrimi în ochi. «Dacă vei da la o parte legătura, spune Scriptura şi 
întinderea mâinii» , adică îngustimea inimii şi încercarea, adică starea in cumpănă 
şi cuvântul de cârtire, ce se va întâmpla? O, ce mare şi minunat lucru se va 
întâmpla! precum, 0, ce şi câtă răsplată a acestui lucru! «Va țâşni odată cu zorile 
lumina ta şi sănătatea ta va răsări degrabă». Cine deci nu doreşte lumină şi sănă- 
tate? 


Cap. 39. Dar mă ruşinez şi de punga lui Hristos, care ne îndeamnă la hrănirea 
săracilor şi de înţelegerea dintre Pavel şi Petru, că în timp ce li s-au împărțit între ei 
meleagurile de predicare a Evangheliei, şi-au făcut pe săraci o grijă comună şi de 


desăvârşirea tânărului din Evanghelie, rânduită şi legiuită în darea averilor la sărac. 
Socoteşti oare că nu este nevoie pentru tine de iubirea de oameni, ci de o liberă 
alegere? Că ea nu este o lege, ci o sfătuire? Aceasta o voiam şi eu foarte mult şi o 
socoteam, însă mă înspăimântă mâna stângă, şi caprele şi acelea cu care sunt 
mustraţi de cel care i-a pus, osândiţi fiind ei la această stare, nu pentru că au răpit şi 
nici pentru că au jefuit locaşuri sfinte, sau pentru că au desfrânat sau au făcut vreun 
oarecare alt lucru dintre cele oprite, ci pentru că nu au purtat grijă de Hristos prin 
cei săraci. 


Cap. 40. Aşadar, dacă sunteţi convinşi de mine, o robi ai lui Hristos şi frați şi 
împreună moştenitori, cât este încă vreme, să cercetăm pe Hristos, să purtăm grijă 
de Hristos, să hrănim pe Hristos, să îmbrăcăm pe Hristos, să aducem împreună cu 
noi în casa noastră pe Hristos, să cinstim pe Hristos, nu numai cu masă, ca unii, 
nici cu miruri, ca Maria, nici cu îngropare numai, ca Iosif arimateianul, nici cu 
lucruri pentru îngropare, ca Nicodim care a fost numai pe jumătate iubitor de 
Hristos, nici cu aur, cu tămâie şi cu smirnă, ca magii mai înainte de cei care i-am 
spus, ci fiindcă milă vrea şi nu jertfă Stăpânul tuturor şi fiindcă milostivirea este 
mai presus de zeci de mii de miei graşi, pe aceasta să I-o aducem prin cei care sunt 
în lipsuri şi care azi sunt aruncaţi la pământ, ca atunci când vom pleca de aici, să ne 
primească în corturile veşnice, în Hristos însuşi Domnul nostru, căruia 1-se cuvine 
slava în veci. Amin. 


Preot dr. Gh. Tilea 

